**ХАЛҚ ТАБОБАТИ ТАЪЛИМ ЙУНАЛИШИДА ФАОЛИЯТ ТАҲЛИЛИ**

Сўнгги йилларда соғлиқни сақлаш тизимида амалга оширилаётган кенг кўламли ислоҳотлар фуқароларнинг замонавий тиббий хизматларга, дори-дармонлар билан таъминланишга бўлган имкониятларини кенгайтирди, шунингдек, кўрсатилаётган тиббий ёрдам сифати ва самарадорлиги яхшиланишига олиб келди.

2019 — 2025 йилларда Ўзбекистон Республикасининг соғлиқни сақлаш тизимини ривожлантириш [концепцияси](https://www.lex.uz/docs/4096197#4098269) ва 2019 — 2022 йилларда юқумли бўлмаган касалликлар профилактикаси, аҳолининг соғлом турмуш тарзини қўллаб-қувватлаш ва жисмоний фаоллиги даражасини ошириш [концепцияси](https://www.lex.uz/docs/4111365#4117159) доирасида тиббий ёрдамнинг самарадорлиги, сифати ва ундан барчанинг фойдалана олиш имкониятини таъминлаш, тиббиёт илм-фанининг замонавий ютуқлари ва технологияларини жорий этиш, аҳоли соғлом турмуш тарзини шакллантиришга қаратилган чора-тадбирлар амалга оширилмоқда. Ўтган давр ичида кўрилган чора-тадбирлар натижасида халқ табиблари томонидан хизматлар кўрсатиш соҳасида ҳуқуқий база шакллантирилди, Ўзбекистон халқ табобати ассоциацияси ташкил этилди, халқ табобатининг усуллари ва ютуқларини самарали ва хавфсиз тарзда қўллаш учун биринчи навбатдаги шарт-шароитлар яратилди, уни ривожлантиришнинг асосий мақсадлари ва йўналишлари белгилаб берилди.

Шу билан бирга, амалга оширилган ишлар таҳлили халқ табобати хизматларини кўрсатишни, унинг усуллари самарадорлигини баҳолаш механизмларини янада такомиллаштириш, халқ табобатини замонавий соғлиқни сақлаш тизимига изчил интеграциялаш, ушбу йўналишда мутахассислар ва бошқа тиббиёт ходимларининг малакасини ошириш зарурати мавжудлигидан далолат бермоқда.

Халқ табобати соҳасида етакчи маҳаллий ва чет эл тиббиёт муассасалари ҳамда соғломлаштириш амалиёт марказлари билан яқин ҳамкорлик қилиш асосида халқ табобати мутахассисларини тайёрлаш, қайта тайёрлаш ва малакасини ошириш тизимини яратиш Ўзбекистон Республикаси Президентининг 2018 йил 12 октябрдаги ***«Ўзбекистон Республикасида халқ табобати соҳасини тартибга солиш чора-тадбирлари тўғрисида»***ги ПҚ-3968-сон қарорида мухим масалаларни қаторига кўйилган.

Ўзбекистон Республикаси Президентининг 2020 йил 10 апрелдаги “***Ўзбекистон республикасида халқ табобатини ривожлантиришга доир қўшимча чора-тадбирлар тўғрисида” ги*** ПҚ-4668-сон  қарорига асосан Республика тиббиёт олийгоҳларида халқ табобати йуналиши ташкил қилинди ва ажратилган квоталарга биноан 2020-2021 ўқув йилдан бошлаб талабалар ўқишга қабул қилинди. Халқ табобати бакалавриат йуналиши – 5511100 тўрт йилга мўлжалланган ва Ўзбекистон Республикаси Соғлиқни сақлаш вазирлиги тиббиёт ва фармацевтика узлуксиз касбий таълими муассасалараро Мувофиқлаштириш кенгашининг 2020 йил 25 августдаги № 2- баённомаси билан маъқулланган. Ўзбекистон Республикаси Соғлиқни сақлаш вазирлигининг 2020 йил 8 сентябрдаги №-236” буйруғининг \_5\_ иловаси билан ўқув режа, халқ табобати йуналиши малака талаблари ва халқ табобати шифокори малака тавсифномаси тасдиқланган. Уларни асосида ўқув ва ишчи модул дастурлари ишлаб чиқилган ва режа асосида 1 курс модуллар талабаларга ўқитилмоқда. Ўқув режадаги фанлар даволаш йуналиши модуллари асосида тузилган ва қўшимча махсус фанлар киритилган. Бунда ўқув модуллари: гуманитар ва ижтимоий-иқтисодий, клиника олди, клиник ва эллектив модулларни камраб олган, умумий кредитлари- 207 кредит (7452 соат), малакавий амалиёт дастурлари хам ишлаб чиқилган, умумий кредит -36 кредит ( 972 соат).

Халқ табобати йуналиши талабалари келажакда халқ табобати шифокори бўлиб тиббиёт муассасаларида амалиётда фаолият кўрсатади. (ССВ нинг № 145 буйруғи 25 май 2020й.) Бугунги кунда халқ табобати мутахассислари номенклатурасида мануал терапия, рефлексотерапия ва гирудотерпия кўрсатилган ва Ўзбекистон Республикаси Президентининг 2018 йил 12 октябрдаги ПҚ-3968-сонли “Ўзбекистон Республикасида халқ табобати соҳасини тартибга солиш чора-тадбирлари туғрисида”ги қарорига мувофик Ўз.Р ССВнинг 3111-сонли бўйруғи 12 декабр 2018 йилдаги (Халқ табобати усулларини қўллаш оркали тиббий хизматлар кўрсатиш ва уларнинг хажмлари), 29 декабр 2018 й. Адлия Вазирлигида руйҳатга олинган бўйича муолажаларни даволашда қўлланиши мумкин. Классификаторда халқ табобати мутахассиси ва халқ табобати шифокори кўрсатилиб ўтилган.

Хорижий давлатларда халқ табобати мутахассислари турли дастур орқали тайёрланади давлат ва хусусий тиббиёт олийгоҳларда. Бунда Жанубий Корея давлатида шарқ табобати шифокорларни тайёрлашда Соғлиқни сақлаш вазирлиги ва KHIDI (Korea Health Industry Development Institute) билан биргаликда тасдиқланган махсус квалификацион тизим орқали колледж ва юқори мактабда узлуксиз таълим тизимида (CME) амалга оширилади (маълумот [www.khidi.or.kr](http://www.khidi.or.kr)). Корея тиббиёти шифокори деб мутахассисликни олади ва лицензия орқали амалиётда фаолият кўрсатишга хуқуқига эга бўлади. Хитойда анъанавий тиббиёт мутахассиси 6 йил коллеж ва 4 йил юқори мактаб, магистратура ва клиник ординатурада узлуксиз таълим жараёнида амалда оширилади. АҚШ, Канада, Франция давлатлар Университетларида шарқ табобати факултетлари ташкил этилган ва алоҳида тор мутахассислигини

( натуропатия, остеопатия ва х.к.) эгаллаш мумкин.

Тошкент тиббиёт академиясида 2020 йилдан бошлаб халқ табобати йуналишига 30 та талаба ўқишга кирган (25 нафар квота орқали ва 5 нафар супер контрактга олинган), бунда битта гуруҳ шакллантирилган. Талабалар 10 та вилоятлардан ва Тошкент шаҳридан келган. Талабалар ўртасида хорижий муассасаларда ўтказилаётган ва тасдиқланган асосан ўқув, илмий, маънавий маърифий, ижтимоий ишларни ташкил қилинганлиги ва уларни сифатини ўрганиш учун суровнома ўтказилди ва турли саволларга жавоб олинди. Ўқув режа асосида ўқув жараён ташкил этилган ва кредит модул тизимида ўқув модул дастурлар орқали бажарилмоқда.

Республикада саломатлик, осойишталик, инсонларга қаратилган тиббий-санитар ёрдам кўрсатишни таъминлаш, тиббий-санитария хизматлари сифатини ошириш, соғлиқни сақлаш хизматлари билан ялпи қамраб олишни кенгайтириш ҳамда истеъмолчиларга ўз соғлиғи ҳақида ғамхўрлик қилиш борасида онгли танлов учун имкониятлар яратишда халқ табобатининг салоҳиятидан фойдаланиш мақсадида Республикада ушбу йуналишда илмий-изланиш ишларни ўтказишга имкон яратилганлиги кўрсатилмоқда. Бунда 2018 йилда Республика ОАК томонидан 14.00.41 шифрли Халқ табобати ихтисосслиги ташкил қилинди ва илмий изланиш ишларни замонавий талабларига биноан амалга оширилишига йул қўйилди. “*Ўзбекистон Республикаси Инновацион ривожланиш вазирлиги: ҳар йилги давлат илмий-техникавий дастурлари лойиҳаларини шакллантиришда халқ табобати бўйича илмий-тадқиқот лойиҳалари учун танлов эълон қилинишини таъминласин” (*Ўзбекистон Республикаси Президентининг 2020 йил 10 апрелдаги ПҚ-4668-сон )

***Ўзбекистон Республикаси Президенти Ш.М. Мирзиёевнинг 2020 йил 18-19 декабрь кунлари Хоразм вилояти ташрифи давомида берилган топшириқлар ва кенгайтирилган тарзда ўтказилган 98-сонли йиғилиш баёнидаги*** 92 бандида кўрсатилган Халқ табобати фани олий таълим муассасалари бакалавриат таълим йуналишлари ва магистратура ва клиник ординатура мутахассисликлари ўқув режаларига 2021-2022 йилдан Халқ табобати фанини киритиш юзасидан кўйидаги таклифлар берилди: Тиббиёт йуналиши баклавриат даволаш ва педиатрия ишида 2016 йилдан ўкув режа асосида халқ табобати фани назарда тутилмаган сабабли, уш бу йуналишларда 2021-2022 йилдан 7-8 семестрда халқ табобати фанини танлов фанларга ажратилган соатдан 36 соат халқ табобати фанини киритиш. Клиник ординатура ва магистратурада асосан терапия йуналишларида (ички касалликлар, кардиология, эндокринология, неврология, реабилитология, нейрореабилитация, психиатрия, нефрология ва бошқалар халқ табобати бўйича мавзуларни намунавий ва ишчи дастурларга киритиш лозим). 2020 йилдаги талабаларга ўқув режада халқ табобати фани киритилган модул ўқув дастур тайёрланган.

Республикада “***меъёрлар ва қоидаларни белгилаш, илмий тадқиқотлар ўтказиш ҳамда халқ табобати маҳсулотлари ва амалиётини соғлиқни сақлаш тизимига интеграциялаш, кадрлар малакасини ошириш, даволаш кўникмалари, хизматлари ва усулларини такомиллаштириш йўли билан халқ табобатини хавфсиз ва самарали қўллашга лозим даражада кўмаклашиш”*** *(*Ўзбекистон Республикаси Президентининг 2020 йил 10 апрелдаги ПҚ-4668-сон ) мақсадида Республика халқ табобати илмий-амалий маркази ташкил этилди ва олий таълим муассасалари ва Абу Али ибн Сино номидаги Жамоат саломатлиги техникумлари тасарруфида худудий марказлар ташкил этилади. Худудий марказ ТТАда ташкил қилиниб, кўп тармоқли клиникасида халқ табобати мутахассисларни малакасини оширишга ўқув база деб хисобланади.

Ўзбекистон Республикаси Президентининг 2020 йил 10 апрелдаги “Ўзбекистон Республикасида халк табобатини ривожлантиришга доир қўшимча чора-тадбирлар тўғрисида”ги ПК-4668-сонли қарори ижросини таъминлаш бўйича ҳамда Ўзбекистон Республикаси Адлия вазирлиги томонидан 2018 йил 29 декабрда, 3111 -сон рўйхат рақами билан рўйхатдан ўтказилган Соғлиқни сақлаш вазирининг 2018 йил 27 ноябрдаги 54-сон буйруғига биноан “Халк табобати” да қўйидаги йуналишлар тадиқланган: *инвазив* (тери бутунлигининг бузилиши)-акупунктура, су-джок терапия,

Хижома, *ноинвазив*- мануал терапия, акупрессура; *биологик инвазив*- гомеопатия, гирудотерапия, апитерапия; парҳез ва усимлик воситаларини қўлллаш-фитотерапия, очлик билан даволаш юзасидан замонавий лабораторияларни ташкил этиш ва уларни зарур асбоб-ускуналар, техника ва бошка моддий-техник ресурслар билан жихозлаш деб белгиланган (ССВнинг 2020й. 10 декабрдаги № 8-7-7/1890 хати) .Бунда керакли асбоб ускуналар бўйича таклифлар киртилган.

Ўқув жараёнини керакли адабиётлар билан таъминланганлиги: янги фанлар бўйича 1 ўқув қўлланма - Тиббиёт касбига кириш ва 1 дарслик – Халқ табобати фалсафаси тайёрланди. Интернет орқали рус тилидаги дарслик ва китоблар электрон шаклида мавжуд ва Ўзбекистондаги олимлар томонидан нашр этилган китоблар дастурга киритилган. Махсус фанларга (мануал терапия, остеопатия, натуропатия, даллиларга ассосланган тиббиёт, аъанавий гимнастика ва даволовчи жисмоний тарбия, шарқ табобатида патологик синдромлар ва бошқаларга хориждаги етакчи мутахассислар маслахатлари билан биргаликда ўзбек тилида тайёрланиши керак.

2018 йилдан ТТА да Жанубий Корея Халқ табобати йуналишида Тошкент тиббиёт академияси Жанубий Корея KHIDI томонидан грант орқали Халқ табобати маркази ташкил қилинган ва аҳолига хизмат кўрсатиб келмоқда (160 000 АҚШ доллар), инвестиция қилинган ва Чонг Ён клиникаси профессор ўқитувчилар талабаларга маъруза ва маҳорат дарслар ўтказдилар, хозирги кунда Чонг Ён клиникаси профессор Джон Син Пак доимий равишда кафедрада ўқув услубий ёрдам кўрсатади, COICA томонидан ташкил қилинган Шарқ табобати маркази билан шартнома тузилган ва профессор Сонг Ён Иль талабалар ва магистрларга маъруза ва амалиёт дарслар ўқув жадвал асосида ўтмоқда. Халқ табобати йуналишида Тошкент тиббиёт академиясида хорижий етакчи халқ табобати Университет ва колледжлар билан хамкорлик асосида икки томонлама дастурлар тузилиши ва факультет ташкил этилиши лозим.

**Реабилитология**

**Халқ табобати ва жисмоний тарбия**

**кафедраси мудири А.А.Усманходжаева**